stanford-oval/wikipedia huggingface dataset:
Interventionismi
Ideologia

Interventionistisessa politiikassa annetaan yksityisen sektorin pysyä tuotannontekijöiden pääasiallinen omistajana ja säilytetään muut vapaiden markkinoiden ominaisuudet kuten yrittäminen, mutta estetään kapitalismiin kuuluvia instituutioita aiheuttamasta taloudellista sekaannusta ja epäreilusti käyttämästä hyväkseen enemmistöä ihmisistä.kenen mukaan? Valtion tulisi interventionismia kannattavien mukaan rajoittaa verotuksella ja laeilla paljon pääomaa omistavien luokkien rikastumismahdollisuuksia, jotteivät heidän päämääränsä vahingoita vähäosaisempien ihmisten elämäntilannetta. Interventioita ja valtiovallan väliintuloja kannattavien mielestä vapaaehtoinen vaihdanta ja esteetön markkinatalous eli laissez-faire-tyylinen valtion minimaalinen puuttuminen talouteen olisi epäoikeudenmukaista. Mutta sen huonojen puolten vähentämiseksi ei tarvitse poistaa kapitalismia kokonaan. Kapitalistista järjestelmää voidaan parantaa valtion interventiopolitiikalla yrittäjien ja kapitalistien toimien kanssa. Tällaisella valtiollisella talouteen puuttumisella vältetään totalitaarinen sosialismi samalla kun säilytetään kapitalismista ne ominaisuudet, jotka ovat säilyttämisen arvoisia.
Interventionismi käytännön politiikassa

Keskuspankkitoiminta, pankkien talletussuojat, sekä vähimmäisvarantojärjestelmä ovat interventionistisia toimia. Ne luovat institutionaalisia sekä velkavipukäytäntöihin perustuvia muutoksia rahoitusmarkkinoille, samalla mahdollistaen hyvin suurten voittojen saavuttamisen pankki- ja finanssisektorilla.
Interventionismissa markkinatalouden keskeiset järjestelmätekijät – kuten markkinamekanismin hinnanmuodostus sekä liiketaloudelliset voitot ja tappiot – tuhoutuvat keskuspankkien elvytyksellä sekä tappioiden muuttuessa julkisiksi. Sijoittajat ja pääoman suuromistajien luokka menettää taloudellista ylivaltaansa.kenen mukaan?
Käännös suomeksi
Füssen

| Füssen |
| --- | --- |

 vaakuna
 Füssen
 Koordinaatit: 47°34′N, 10°42′E 
Valtio:  Saksa
Osavaltio:  Baijeri
Hallintopiiri:  Schwaben
Piirikunta:  Ostallgäu
Hallinto:  
 – Pormestari:  Maximilian Eichstetter
Pinta-ala:  
 – Kokonaispinta-ala:  43,51 km²
Korkeus:  800 m
Väkiluku (31.12.2020):  15 538
 – Väestötiheys:  357,2 as./km²
 
 stadt-fuessen.org  
Infobox OKVirheellinen NIMI-arvo: 
Füssen on kaupunki Baijerissa Saksassa Ostallgäun piirikunnassa viiden kilometrin päässä Itävallan rajasta. Kaupungin pinta-ala on 43,51 neliökilometriä ja vuoden 2020 lopussa kaupungissa asui 15 538 asukasta. Pormestarina toimii Maximilian Eichstetter. Kaupungin vaakunassa on kolmen jalan muodostama triskele.
Kaupungin alueella on ollut asutusta jo roomalaiskaudella ja jo 800-luvulla sinne rakennettiin benediktiiniluostari.
Kaupunki on tunnettu romanttisen tien päätepysäkkinä ja maailmankuulut linnat Neuschwanstein ja Schloss Hohenschwangau sijaitsevat kaupungin läheisyydessä. Kaupunki tunnetaan Saksassa myös jääkiekkojoukkuestaan; EV Füssen.
Aiheesta muualla

Kuvia tai muita tiedostoja aiheesta Füssen Wikimedia Commonsissa
Kaupungin viralliset sivut
Savolaisen laulu

Savolaisen laulu on Savon historiallisen maakunnan, Etelä- ja Pohjois-Savon nykymaakuntien sekä savolaisten maakuntalaulu. Se on myös Suomen ensimmäinen maakuntalaulu.
Savolaisen laulun on sanoittanut August Ahlqvist (kirjailijanimi A. Oksanen) ja säveltänyt Karl Collan. Ensimmäisen kerran Savolaisen laulu esitettiin ravintola Kaisaniemessä Savo-karjalaisen osakunnan päättäjäis- ja erojaisillassa 9. joulukuuta vuonna 1852, sen jälkeen kun keisari Nikolai I oli määrännyt osakunnat lakkautettaviksi. Viisi päivää myöhemmin laulun sanat julkaistiin Suometar-lehden etusivulla.
Viron ensimmäisillä laulujuhlilla vuonna 1869 Savolaisen laulu esitettiin neljän säkeistön mittaisena nimellä Mu meeles seisab alati. Runoilija Lydia Koidula käänsi laulun Ahlqvistin alkuperäistekstin 1., 2., 9. ja 10. säkeistön pohjalta.
Savolaisen laulusta lauletaan yleensä ensimmäinen, yhdeksäs, kymmenes ja yhdestoista säkeistö.
Jonas and I -yhtye julkaisi 7. maaliskuuta 2017 Savolaisen laulusta uuden version. Savo´s Song -kappaleella vierailee myös muusikko Marko Hietala. Roope Hakkarainen on tehnyt kappaleeseen yhtä säkeistöä lukuun ottamatta uuden sävellyksen. Laulun sanat on käännetty englanniksi. Käännöksen on tehnyt Liisa Muinonen-Martin. Savo´s Song -kappaleen ja musiikkivideon ovat tuottaneet Pohjois-Savon ja Etelä-Savon maakunnan liitot Suomen satavuotisjuhlavuoden kunniaksi.
Savolaisen laulu (1852)

1. Mun muistuu mieleheni nyt

suloinen Savonmaa.

Sen kansa kaikki kärsinyt

ja onnehensa tyytynyt,

tää armas, kallis maa.



2. Kuin korkeat sen kukkulat,

kuin vaarat loistoisat!

Ja laaksot kuinka rauhaisat,

ja lehdot kuinka vilppahat,

kuin tummat siimehet!



3. Sen salot kuin siniset on,

puut kuinka tuuheat,

ja kuin humina hongikon

syv' on ja jylhä, ponneton,

ja tuulet lauhkeat!



4. Ja kussa tähdet tuikkivat

kovalla talvella,

ja kussa Pohjan valkeat

suloisemmasti suihkavat

kuin Savon taivaalla?



5. Tok' yhtä vielä muistelen,

sen suihke armaampi,

se silmä on Savottaren,

johonka taivas loistehen

ja sinens' yhdisti.



6. Me emme liioin kerskuko,

sanomme kumminkin:

Muu Suomi ellös ilkkuko,

jos meill' on hoikka kukkaro,

jos köyhiks' keksittiin.



7. Useinpa pelto kultainen

se sulla kellerti,

kun meidän vaivan, viljehen

kumohon löi vihollinen

ja poltti tuhkaksi.



8. Ja monta kertaa sattui niin,

kun meitä vainot löit,

kun vaimot, lapset kaadettiin

ja miehet sortui sotihin,

sä rauhan leipää söit.



9. Jos kielin voisi kertoa

näkönsä vanhat puut,

ja meidän vaarat virkkoa,

ja meidän laaksot lausua,

sanella salmensuut;



10. Niin niistäpä useampi

hyv' ois todistamaan:

"Täss' Savon joukko tappeli,

ja joka kynsi kylmeni

edestä Suomenmaan!"



11. Siis maat' en muuta tietää voi

Savoa kalliimpaa,

ja mulle ei mikään niin soi

kaikesta, minkä Luoja loi,

kuin: "armas Savonmaa!"
Aiheesta muualla

Lisää luettavaa aiheesta Savolaisen laulu on Wikiaineistossa
Klorogeenihappo

| Klorogeenihappo |
| --- | --- |

Tunnisteet
IUPAC-nimi:  (1S,3R,4R,5R)-3-{[(2Z)-3-(3,4-dihydroksifenyyli)prop-2-enoyyli]oksi}-1,4,5-trihydroksisykloheksaanikarboksyylihappo
CAS-numero:  327-97-9
PubChem CID:  1794427
SMILES:  O=C(O)[C@]2(O)C[C@@H](O)[C@@H](O)[C@H](OC(=O)\C=C\c1ccc(O)c(O)c1)C2
Ominaisuudet
Molekyylikaava:  C16H18O9
Moolimassa:  354,31 g mol−1
Sulamispiste:  207–209 °C, 480–482 K
Tiheys:  1,28 g/cm3
Klorogeenihappo on fenolinen karboksyylihappo. Se on vesiliukoinen yhdiste.
Klorogeenihappo syntyy, kun kahvihappo ja kiinihappo muodostavat esterin. Klorogeenihapolla on antioksidanttisia vaikutuksia, koska kahvihappo toimii antioksidanttina.
Kahvi sisältää paljon klorogeenihappoa. Raakakahvissa on 6–10 % klorogeenihappoa. Kun kahvi paahdetaan, klorogeenihappo hajoaa, ja kiinihappo näin ollen lisääntyy. Paahdon aikana klorogeenihappo sekä kiinihappo muodostavat laktoneja, eli syklisiä estereitä. Tämän takia klorogeenihappo ei ole vaikuttavana tekijänä paahdossa tapahtuvassa kahvin happamuusasteen nousussa. Paahdon aikana klorogeenihappopitoisuus pienenee melko paljon.
Suurin osa ihmisistä saa tarvittavan fenolimäärän kahvista sen suuren klorogeenihappopitoisuuden vuoksi. Kupillisessa tummapaahtoista kahvia on noin 20 milligrammaa klorogeenihappoa. Vaaleapaahtoisessa kahvissa klorogeenihappoa on noin 675 milligrammaa. Monissa kasveissa esiintyy klorogeenihappoa kuten esimerkiksi mustikassa.
Klorogeenihapot hajoavat elimistössä kahvihapoksi, ferulahapoksi ja isoferulahapoksi.
Vuonna 2017 julkaistussa tieteellisten tutkimusten systemaattisessa yhteenvedossa todettiin, että kolorogeenihapolla saattaa olla keskeinen rooli verensokerin ja elimistön rasva-aineenvaihdunnan säätelyssä sekä näihin liittyvissä sairauksissa kuten diabetes, sydän- ja verisuonisairaudet, syöpä ja rasvamaksa.
Aiheesta muualla

Heikki Tuomela, Carina Tikkanen-Kaukanen, Juha Rutanen: Luonnontuotteiden kemialliset yhdisteet, Mustikka (Vaccinium myrtillus) sivu 9, Helsingin yliopisto, Ruralia-instituutti, 2013, ISBN 978-952-10-8482-9 (pdf)
PubChem: Chlorogenic Acid (englanniksi)
Human Metabolome Database (HMDB): Chlorogenic acid (englanniksi)
Kyoto Encyclopedia of Genes and Genomes (KEGG): Chlorogenic acid (englanniksi)
ChemBlink: Chlorogenic acid (englanniksi)
Liber Herbarum II: Luettelo klorogeenihappoa sisältävistä kasveista
Chlorogenic Acid (327-97-9) and Caffeic Acid (331-39-5), Review of Toxicological Literature, July 1998 (pdf) (englanniksi)
Postitorvi (mustekala)

| Postitorvi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Tumalliset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Pääjalkaiset Cephalopoda
Alaluokka::  Mustekalat Coleoidea
Lahko::  Postitorvet Spirulida
Heimo::  Postitorvet Spirulidae  Owen, 1836
Suku::  Spirula  Lamarck, 1799
Laji::  spirula
Kaksiosainen nimi
 Spirula spirula  (Linnaeus, 1758) 
Synonyymit
 Nautilus spirula Linnaeus, 1758 
Katso myös
   Postitorvi (mustekala) Wikispeciesissä   Postitorvi (mustekala) Commonsissa 
Infobox OKNimi-testi OKIUCN-testi OK: 
Postitorvi (Spirula spirula) on postitorvien lahkoon (Spirulida) kuuluva pienikokoinen mustekalalaji. Se on postitorvien lahkon ainoa nykyisin tavattava laji, heimonsa Spirulidae ainoa laji ja täten myös sukunsa Spirula ainoa laji.
Postitorven sisäinen kuori
Postitorvea tavataan merissä ympäri maailman troopiikista napa-alueille. Postitorvet viettävät päivät 550–1 000 metrin syvyydessä ja yöt 100–300 metrin syvyydessä.
Postitorven pituus on enintään 45 millimetriä. Ulkoisesti se muistuttaa kalmaria. Postitorvella on sisäinen spiraalimainen kalkkikuori. Nämä pienet kuoret ovat varsin kestäviä, kelluvia, ja niitä löytyy erityisesti trooppisten alueiden hiekkarannoilta ympäri maailmaa.
FK Dinamo Brest

FK Dinamo Brest (ven. ФК Динамо-Брест, valkoven. ФК Дынама-Брэст) on jalkapalloseura Brestin kaupungista. Seura pelaa Valko-Venäjän korkeimmalla sarjatasolla Valko-Venäjän jalkapalloliigassa. Seura on voittanut Valko-Venäjän Cupin kolmasti: 2006–07, 2016–17 ja 2017–18.
Saavutukset

Valko-Venäjän korkein liiga: –
Valko-Venäjän cup: 2007, 2017, 2018
Valko-Venäjän supercup: 2018, 2019
Holographic Universe

| Holographic Universe Scar Symmetry |
| --- | --- | --- |

Studioalbumin tiedot
 Äänitetty : 3. joulukuuta 2007 - 3. helmikuuta 2008
 Studio : Black Lounge Studios
 Julkaistu: 20. kesäkuuta 2008
 Tyylilaji: death metal, progressiivinen metalli
 Kesto: 58.35
 Levy-yhtiö: Nuclear Blast
Scar Symmetryn muut julkaisut
| Pitch Black Progress 2008 | Holographic Universe 2008 | Dark Matter Dimensions 2009 |
Holographic Universe on Scar Symmetryn kolmas studioalbumi, joka julkaistiin 20. kesäkuuta 2008.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Morphogenesis | 03.54 |  |  |  |  |  |  |  |
| 2. | Timewave Zero | 05.13 |  |  |  |  |  |  |  |
| 3. | Quantumleaper | 04.09 |  |  |  |  |  |  |  |
| 4. | Artificial Sun Projection | 04.00 |  |  |  |  |  |  |  |
| 5. | The Missing Coordinates | 04.37 |  |  |  |  |  |  |  |
| 6. | Ghost Prototype I (Measurement of Thought) | 04.31 |  |  |  |  |  |  |  |
| 7. | Fear Catalyst | 05.03 |  |  |  |  |  |  |  |
| 8. | Trapezoid | 04.17 |  |  |  |  |  |  |  |
| 9. | Prism and Gate | 03.46 |  |  |  |  |  |  |  |
| 10. | Holographic Universe | 09.05 |  |  |  |  |  |  |  |
| 11. | The Three-Dimensional Shadow | 03.57 |  |  |  |  |  |  |  |
| 12. | Ghost Prototype II (Deus ex Machina) | 06.03 |  |  |  |  |  |  |  |
|  |  | 58.35 |  |  |  |  |  |  |  |
Vastaanotto

Albumia kutsuttiin yhtyeen kaupallisimmaksi julkaisuksi siihen mennessä. Yhtye sai kehuja progressiivisen metallin osaamisesta ja vertailtiin Dream Theateriin. Albumia kutsuttiin kuitenkin epätasaiseksi ja että sillä on täytekappaleita, jotka eivät nouse aivan samalle tasolle parhaimpien kappaleiden kanssa.
Arvioita

Soundi:
Blabbermouth: 8/10
Imperiumi: 7,5/10
Kokoonpano

Christian Älvestam - laulu
Per Nilsson - kitarat
Jonas Kjellgren - kitarat
Kenneth Seil - bassokitara
Henrik Ohlsson - rummut
Thomas "PLEC" Johansson - masterointi
Jonas Kjellgren - äänitys, miksaus
Aiheesta muualla

Albumi Holographic Universe Encyclopaedia Metallum -sivustolla (englanniksi)
Holographic Universe Discogsissa. (englanniksi)
Scar Symmetry
|  Roberth Karlsson  Lars Palmqvist  Per Nilsson  Henrik Ohlsson  Benjamin Ellis >  Christian Älvestam  Jonas Kjellgren  Kenneth Seil  Andreas Holma  |
| --- | --- |
Studioalbumit:  Symmetric in Design  Pitch Black Progress  Holographic Universe  Dark Matter Dimensions  The Unseen Empire  The Singularity (Phase One: Neohumanity)  The Singularity (Phase II: Xenotaph) 
Singlet:  "The Illusionist"  "Morphogenesis"  "The Consciousness Eaters"  "Noumenon and Phenomenon"  "Ascension Chamber"  "The Iconoclast"  "Limits to Infinity"  "Cryonic Harvest"  "Scorched Quadrant"
Tao Tao (yhtye)

Tao Tao oli tamperelainen poprock-yhtye, joka levytti Poko Rekordsille vuosina 1986–1988 viisi singleä ja albumin Kaunotar ja kulkuri. Yhtyeen keulakuva ja laulaja oli Tuula Heikkinen.
Tao Taon saama aikalaisvastaanotto oli poikkeuksellisen nuivaa: Epe Heleniuksen mukaan harva suomalainen yhtye on tullut yhtä rankasti lytätyksi. Tao Taon albumi Kaunotar ja kulkuri on listattu useissa kriitikoiden äänestyksissä yhdeksi huonoimmista suomirock-albumeista.
Diskografia > Albumit

Kaunotar ja kulkuri (1986, Poko Rekords)
Diskografia > Singlet

"Seinäruusu / Valkomustissain" (1986, Poko Rekords)
"Tao Tao / Matkalla" (1986, Poko Rekords)
"Casablanca / Anestesia" (1987, Poko Rekords)
"Kuulen taas / Piikkiä perseeseen" (1987, Poko Rekords)
"Lauseet / Californiaan" (1988, Poko Rekords)
Aiheesta muualla

Tao Taon tuotanto Suomen äänitearkistossa (Arkistoitu – Internet Archive)
Kineettinen teoria

Kineettinen teoria on teoria, joka selittää lämmön ja lämpötilan, sekä aineen muut fysikaaliset ominaisuudet sen rakennehiukkasten liikkeen kautta. Erityisesti sillä voidaan viitata seuraaviin teorioihin:
Kineettinen kaasuteoria
Törmäysteoria, kemiallisten reaktioiden kineettinen teoria
FK SKVITš Minsk

FK SKVITš (ven. ФК СКВИЧ, valkoven. ФК СКВІЧ) on jalkapalloseura Valko-Venäjän pääkaupungista Minskistä. Vuosina 2001–2008 seuran nimi oli FK Lokomotiv.
Seura on pelannut maansa  pääsarjassa vuodesta 2005. Vuonna 2008 se jäi 14. sijalle
Aiheesta muualla

UEFA
Eufo.de (pelaajaluettelo)
The Unseen Empire

| The Unseen Empire Scar Symmetry |
| --- | --- | --- |

Studioalbumin tiedot
 Julkaistu: 15. huhtikuuta 2011
 Tyylilaji: death metal, progressiivinen metalli
 Kesto: 43.06
 Levy-yhtiö: Nuclear Blast
Scar Symmetryn muut julkaisut
| Dark Matter Dimensions 2009 | The Unseen Empire 2011 | The Singularity (Phase One: Neohumanity) 2014 |
The Unseen Empire on Scar Symmetryn viides studioalbumi, joka julkaistiin 15. huhtikuuta 2011.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Anomaly | 03.50 |  |  |  |  |  |  |  |
| 2. | Illuminoid Dream Sequence | 05.00 |  |  |  |  |  |  |  |
| 3. | Extinction Mantra | 05.31 |  |  |  |  |  |  |  |
| 4. | Seers of the Eschaton | 05.51 |  |  |  |  |  |  |  |
| 5. | Domination Agenda | 04.00 |  |  |  |  |  |  |  |
| 6. | Astronomicon | 04.03 |  |  |  |  |  |  |  |
| 7. | Rise of the Reptilian Regime | 04.24 |  |  |  |  |  |  |  |
| 8. | The Draconian Arrival | 05.25 |  |  |  |  |  |  |  |
| 9. | Alpha and Omega | 05.02 |  |  |  |  |  |  |  |
|  |  | 43.06 |  |  |  |  |  |  |  |
Arvioita

Imperiumi: 7-/10
Aiheesta muualla

Albumi The Unseen Empire Encyclopaedia Metallum -sivustolla (englanniksi)
The Unseen Empire Discogsissa. (englanniksi)
Scar Symmetry
|  Roberth Karlsson  Lars Palmqvist  Per Nilsson  Henrik Ohlsson  Benjamin Ellis >  Christian Älvestam  Jonas Kjellgren  Kenneth Seil  Andreas Holma  |
| --- | --- |
Studioalbumit:  Symmetric in Design  Pitch Black Progress  Holographic Universe  Dark Matter Dimensions  The Unseen Empire  The Singularity (Phase One: Neohumanity)  The Singularity (Phase II: Xenotaph) 
Singlet:  "The Illusionist"  "Morphogenesis"  "The Consciousness Eaters"  "Noumenon and Phenomenon"  "Ascension Chamber"  "The Iconoclast"  "Limits to Infinity"  "Cryonic Harvest"  "Scorched Quadrant"
Skotlannin Pyhä Margaret

| Pyhä Margaret |
| --- | --- |
 
Skotlannin kuningatar
Valtakausi:  1070–1093

Syntynyt:  n. 1045 Unkarin kuningaskunta
Kuollut:  16. marraskuuta 1093 Edinburghin linna
Puoliso:  Malcolm III
Lapset:  Edgar   Aleksanteri I  David I
Suku:  Wessex
Isä:  Edvard Maanpakolainen
Äiti:  Agatha
Uskonto:  roomalaiskatolinen
Skotlannin Pyhä Margaret (n. 1045 – 16. marraskuuta 1093) oli Englannin prinsessa ja Skotlannin kuningatar. Hän oli kruunaamattoman anglosaksikuninkaan Edgar Æthelingin sisar, äitinsä puolelta tarun mukaan Unkarin Árpádien sukua.
Margaret syntyi (legendan mukaan 10. kesäkuuta 1047) Unkarissa, minne hänen isänsä Edvard Maanpakolainen oli päätynyt, mahdollisesti Kiovasta Unkarin Andreas I:n seurueessa, kun samoin Kiovassa maanpaossa ollut Andreas kutsuttiin takaisin Unkariin. Edvardin kerrotaan avioituneen Unkarissa Agathan (unk. Ágota, toisten lähteiden mukaan Hedvig) kanssa, joka oli kuningas Tapani Pyhän sisar tai tytär, ja heille syntyi kolme lasta, joista Margaret oli vanhin. Edvardin puolison unkarilaisesta taustasta kertovia lähdetietoja pidetään kuitenkin epävarmoina. Vuonna 1057 Edvard palasi perheineen Englantiin. Normannivalloituksen aikaan 1066 Margaret pakeni veljensä kanssa Skotlantiin Malcolm III:n hoviin. Muutaman vuoden kuluttua Margaretista tuli Malcolmin toinen vaimo.
Kuningatar Margaret käytti paljon valtaa. Hän vaihdatti hovikielen gaelista anglosaksiksi ja sidotutti hienoihin kansiin uskonnollisia kirjoja, joita Malcolm lukutaidottomana ei voinut lukea. Hän aloitti rakennustyöt Edinburghin linnan kappelissa, jota nykyisin kutsutaan Margaretin kappeliksi.
Margaret ja Malcolm saivat kahdeksan lasta. Toisin kuin Malcolmin ensimmäisen liiton lapset, nämä saivat anglosaksiset nimet Edward, Edmund, Ethelred, Edgar, Alexander, David, Edith eli Matilda, ja Mary. Kolmesta pojasta tuli Skotlannin kuninkaita.
Malcolm sai surmansa Alnwickin taistelussa englantilaisia vastaan. Margaret kuoli marraskuussa 1093. Hänet julistettiin pyhäksi vuonna 1249.
Roland Olsen

Axel Roland Holmquist Olsen (4. maaliskuuta 1903 Frederiksberg – 5. toukokuuta 1972 Kööpenhamina) oli kööpenhaminalainen rikostutkija, joka oli päävastuussa Tanskassa vuonna 1951 tapahtuneiden Hypnoosimurhien tutkinnasta. Hypnoosimurhat olivat rikos, jossa Palle Hardrup ampui kaksi pankin työntekijää yrittäessään ryöstää pankkia. Hänet tuomittiin vankimielisairaalaan istumaan tuomiotaan. Myös Hardrupin entinen sellitoveri Bjørn Schouw Nielsen tuomittiin Tanskan korkeimman oikeuden päätöksellä, sillä korkein oikeus katsoi, että hän oli hypnotisoinut Hardrupin tekemään rikokset.
Elämä ja ura

Roland Olsen syntyi 4. maaliskuuta 1903 Frederiksbergissä, Tanskassa Ole ja Vilhelmine Olsenille. Kansakoulun jälkeen 15-vuotias Roland Olsen lähti poliisikouluun, joka jäi kuitenkin kesken hänen lähdettyä suorittamaan asepalvelustaan merivoimiin. Hän työskenteli merivoimissa vuosina 1919-1922, ja vuonna 1927 hänet palkattiin poliisiin.
Toisen maailmansodan aikana, natsimiehityksen alla Roland Olsen pakeni Ruotsiin. Sieltä hänet kutsuttiin Englantiin, jossa hänet koulutettiin laskuvarjohyppääjäksi ja myöhemmin kiinnitettiin SHAEFiin poliisiasiantuntijaksi. Olsen palasi Tanskaan 7.5.1945 englantilaisena upseerina ja kenraali Dewingsin esikunnan jäsenenä. Hän alkoi heti tutkimaan poliisityötovereidensa aiempia toimia natsimiehityksen aikana.
Roland Olsenia on kunnioitettu lukuisilla tunnustuksilla, esimerkkeinä toisen maailmansodan aikaisista ansioista myönnetyt kuningas Kristian Kymmenennen kunniamitali ja Ison-Britannian The King’s Medal for Courage in the Cause of Freedom. Churchill-puistossa, Kööpenhaminassa sijaitsee Svend Lindhardtin suunnittelema Vore faldne-patsas (suom. Meidän uhrimme), joka pystytettiin muistoksi liittoutuneiden joukoissa kaatuneille tanskalaisvapaaehtoisille. Patsaan mallina oli Roland Olsen.
Olsen työskenteli myöhemmin PET:n eli Tanskan tiedustelupalvelun alaisten työtehtävien parissa. Kylmän sodan aikaisessa raportissa Olsenista puhutaan merkittävänä tekijänä.
Elokuva

Hypnoosimurhista on tekeillä elokuva, The Guardian Angel. Elokuva ilmestyy vuonna 2018 ja sen ohjaa Arto Halonen. Roland Olsenin perustuvaa hahmoa, Anders Olsenia, näyttelee Pilou Asbæk. Bjørn Schouw Nielseniä näyttelee Josh Lucas ja Palle Hardrupia Cyron Melville. Näyttelijäkaartiin kuuluvat myös suomalaiset Sara Soulié, Pamela Tola sekä Mikko Nousiainen.
Urheilu-ura

Rolan Olsen oli myös urheilija ja edusti Københavns IF-seuraa.
Urheilu-ura > Tanskan mestaruudet

1927, kultaa, 4 x 400 metrin viestijuoksu: 3.36,0
1926, pronssia, 100 metrin juoksu: aika ei tiedossa
1926 kultaa, 4 x 400 metrin viestijuoksu: 3.32,8
1925 kultaa, 4 x 400 metrin viestijuoksu: 3.30,8
Urheilu-ura > Henkilökohtaiset ennätykset

100 metrin juoksu:  11,2 (1925)
200 metrin juoksu: 23,5 (1925)
400 metrin juoksu: 52,2 (1925)
1000 metrin juoksu: 2.47,0s (1925)
Vore faldne -patsas Churchill-puistossa Kööpenhaminassa. Roland Olsen oli patsaan mallina.
Lehmärokko

| Lehmärokko |
| --- | --- |
 Lehmärokkovirus
Luokitus
ICD-10:  B08.0
ICD-9:  051.01
MeSH:  D015605
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Lehmärokko on tartuntatauti, jonka aiheuttaa lehmärokkovirus. Se aiheuttaa suuria rakkuloita ihossa, kuumetta ja rauhasten turvotusta. Ihminen saa sen tavallisimmin jouduttuaan kosketuksiin tartunnan saaneen lehmän kanssa. Kädet ja kasvot kärsivät useimmiten, ja täplät ovat yleensä erittäin kivuliaita.
Orthopoxvirus-sukuun kuuluva virus on läheistä sukua isorokkovirukselle. Virus on zoonoottinen eli se siirtyy helposti lajista toiseen, kuten kissasta ihmiseen. Ihmisissä tauti havaittiin ensimmäiseksi lehmiä lypsäneillä, jotka olivat koskettaneet tartunnan saaneiden lehmien utareita ja saivat käsiinsä tunnusomaiset märkärakkulat. Nimestään huolimatta lehmärokkoa tavataan enemmän muissa kuin nautaeläimissä, esimerkiksi jyrsijöillä.

 lähde?
Yhteys isorokkorokotukseen

Lehmärokko on samankaltainen mutta paljon lievempi kuin erittäin tarttuva ja usein tappava isorokkotauti. Sen samankaltaisuuden lisäksi havaittiin, että maidontuotannossa työskentelevät olivat usein immuuneja isorokolle. Tämän havainnon pohjalta Edward Jenner ryhtyi kehittämään lehmärokkoon pohjautuvaa isorokkorokotetta. Ensimmäisen kuvauksensa lehmärokosta Jenner antoi vuonna 1798. Keksintö oli onnistunut, sillä rokotuksen jälkeen kehittyvät lehmärokon vasta-aineet tekevät immuuniksi myös isorokkoa aiheuttavalle Variola-virukselle.
Lehmärokkorokotukset ja myöhemmät inkarnaatiot osoittautuivat niin onnistuneiksi, että Maailman terveysjärjestö ilmoitti vuonna 1980, että isorokko oli ensimmäinen rokotustoimilla maailmanlaajuisesti hävitetty tauti. Muut ortopoksivirukset ovat edelleen yleisiä tietyissä yhteisöissä ja tartuttavat edelleen ihmisiä, kuten lehmärokkovirus Euroopassa, vaccinia Brasiliassa ja m-rokkovirus Keski- ja Länsi-Afrikassa.
Monissa kielissä rokotuksesta käytetään sanaa vaccination, joka on johdettu ”lehmästä saatua” tarkoittavasta latinan adjektiivista vaccinus. Myös suomen sana rokote juontaa juurensa rokkotaudista.